Royal Botanic Gardens, Kew

Royal Botanic Gardens, Kew (dosl. Kráľovská botanická záhrada, Kew), skrátene Kew Gardens, je botanická záhrada so skleníkmi medzi Richmondom a Kew na juhozápade Londýna v obvode Richmond.

Dejiny 

Kewská záhrada má svoj pôvod v exotickej záhrade pri sídle Kew Park, ktorú založil lord Capel z Tewkesbury. Záhradu nechala rozšíriť a doplniť princezná Augusta Sasko-Gothajská, pre ktorú sir William Chambers vybudoval niekoľko záhradných pavilónov, z ktorých sa dochovala čínska pagoda. Kew Park, vtedy už pod menom White House zbúrali v roku 1802. Susediaci Holandský dom kúpil Juraj III. v roku 1781 a slúžil ako škôlka pre deti kráľovskej rodiny. Dnes je známy ako Kew Palace.

V roku 1840 boli tieto záhrady vyhlásené za národnú botanickú záhradu. Pod vedením riaditeľa Williama Hookera boli rozšírené na , spolu s arborétom na  a neskôr na súčasnú rozlohu .

Skleník Palm House postavili architekti Decimus Burton a Richard Turner v rokoch 1841 až 1849. Skleník Temperate House, ktorý je dvakrát väčší, bol postavený na konci 19. storočia a je najväčším viktoriánskym skleníkom. V kewskej botanickej záhrade v 19. storočí úspešne rozmnožili kaučukovník mimo Južnej Ameriky. V roku 1987 bol v Kew Gardens otvorený tretí veľký skleník, Skleník Princeznej z Walesu, v ktorom je 10 rôznych klimatických pásiem.

Súčasnosť 

Kráľovská botanická záhrada v Kew je vedúcim centrom botanického výskumu, tréningovým centrom pre profesionálnych záhradníkov a populárnou turistickou atrakciou. Štýl záhrad je väčšinou neformálny, len s niekoľkými časťami formálneho štýlu. V záhrade sa nachádzajú skleníky, herbáre a knižnica.

Napriek nevhodným podmienkam na pestovanie (atmosférické znečistenie z Londýna, suchá pôda a nízke zrážky) záhrada obsahuje jednu z najrozmanitejších zbierok rastlín vo Veľkej Británii. Pre pestovanie rastlín, ktorým nevyhovujú podmienky v Kew, boli zriadené dve externé stanice pri Wakehurst Place v Sussexe a Bedgebury Pinetum v Kente, ktoré sa špecializujú na pestovanie ihličnatých stromov.

Pagoda 

V severnom rohu záhrad bola v roku 1762 postavená Williamom Chambersom vysoká pagoda. Najnižšia čať osembokej stavby má priemer . Výška celej pagody od základu až po najvyššiu časť je .

Každé poschodie je zakončené strechou a podľa čínskeho vzoru je pokrytá plátmi rôznofarebných plechov a okolo každej je galéria chránená zábradlím. 
Každý roh strechy je ozdobený sochou draka (celkom 80), pokrytých tenkou vrstvou rôznofarebného skla. Steny sú postavené z veľmi tvrdých tehál. Schodište je umiestnené vnútri budovy.

Múzeá a galérie 

Neďaleko Palmového domu je stavba označovaná ako Museum No. 1, vybudovaná Decimom Brutom v roku 1857. Jej účelom je ukázať závislosť ľudstva na stromoch a obsahuje botanické zbierky vrátane nástrojov, ornamentov, oblečenia, jedla a liekov. Budova bola opravená v roku 1998. Horné dve podlažia tvoria vzdelávacie centrum a spodné podlažie obsahuje výstavu Plants+People ukazujúcu rozmanitosť rastlín sveta a rôzny spôsob ich využitia.

Marianne North Gallery bola postavená v 80. rokoch 19. storočia pre výstavu kolekcie 832 obrazov Marianne North – maliaky, ktorá precestovala Južnú Ameriku a veľa častí Ázie a na svojich cestách maľovala obrazy rastlín.

Po festivale o Japonsku v roku 2001 bola do záhrad zakúpený dom typu minka. Pôvodne bol postavený okolo roku 1900 na predmestí Okazaki. Japonskí remeselníci zložili kostru stavby a britskí stavebníci, ktorí pracovali na stavbe obnoveného divadla Globe hlinené panely stien.

BGCI 

V botanickej záhrade sídli organizácia Botanic Gardens Conservation International – BGCI medzinárodná organizácia združujúca botanické záhrady.

Zaoberá sa najmä genofondom planých rastlín a jeho in situ a ex situ a ochrannou ekologickou výchovou.

Iné projekty

Externé odkazy 

 http://www.rbgkew.org.uk/ – WWW stránky Kráľovských botanických záhrad
 http://www.gardenvisit.com/g/roy2.htm – sprievodca záhradami
 http://www.explore-kew-gardens.net/ – online sprievodca, vrátane 360° panorámy
 http://www.michaelpead.co.uk/photography/london/kew.shtml – fotogaléria záhrad, autor Michael Paed

Zdroj 

Londýnske parky a voľné priestranstvá
Botanické záhrady v Spojenom kráľovstve
Lokality Svetového dedičstva v Spojenom kráľovstve